Урачысты ўваход у храм біскуп распачаў менавіта ад дому а. Пятра, які знаходзіцца насупраць святыні. Убачыўшы прыгажосць з кветак, біскуп пажартаваў, што не хоча тут ісці, бо вельмі прыгожа. Але вернікі шчыра запрасілі ўвайсці і прывіталі вялікага госця хлебам-соллю. Акрапіўшы святой вадой, біскуп разам са святарамі і ўсімі прысутнымі ўвайшлі ў святыню, пасля кароткай малітвы ў цішыні, пробашч кс. Алег Півавар распавёў гісторыю парафіі, сучасны стан спраў і планы на будучыню.